ddrg/super_eurlex huggingface dataset:
KIRJALLINEN KYSYMYS E-1108/02 esittäjä(t): Alexandros Alavanos (GUE/NGL) neuvostolle. Israelin hallituksen vastaiset toimet.



Virallinen lehti nro 309 E , 12/12/2002 s. 0084 - 0085



KIRJALLINEN KYSYMYS E-1108/02 esittäjä(t): Alexandros Alavanos (GUE/NGL) neuvostolle (18. huhtikuuta 2002) Aihe: Israelin hallituksen vastaiset toimet Euroopan unioni on vastatusten Israelin joukkojen totaalisen ja laittoman hyökkäyksen kanssa palestiinalaisten itsehallintoalueille valitettavasti tyytynyt yksinkertaisesti neuvomaan Sharonia pidättäytymään äärimmäisyyksiin menemisestä palestiinalaishallinnon presidentin suhteen ja toistaa jatkuvasti, että Lähi-itä on Yhdysvaltain asia eikä Euroopan, ja kieltäytyy ryhtymästä konkreettisiin toimiin Israelin hallitusta vastaan kuten se teki hyvissä ajoin ja tehokkaasti Jugoslaviaa vastaan Kosovon tapahtumien aikana. Neuvostolta kysytään: Aikooko se ryhtyä toimiin Israelin hallitusta vastaan sen rikoksen johdosta, jota se on tekemässä palestiinalaisia, rauhaa ja ihmiskuntaa vastaan, ja aikooko se välittömästi keskeyttää Euroopan unionin ja Israelin välisen yhteistyösopimuksen toteuttamisen siihen asti, että presidentti Arafatin piiritys Ramalassa lopetetaan ja israelilaisten joukot vetäytyvät palestiinalaishallinnon itsehallintoalueilta? Vastaus (30. syyskuuta 2002) Neuvosto ei yhdy arvoisan parlamentin jäsenen esittämään arvioon. Se on päinvastoin pyrkinyt aktiivisesti lopettamaan viimeaikaiset järjettömät yhteenotot Lähi-idässä yhdessä kumppaneidensa, etenkin Yhdysvaltojen, Venäjän federaation ja Yhdistyneiden Kansakuntien, kanssa. Se on vakuuttunut, että tällainen koordinoitu kansainvälinen toiminta tarjoaa parhaat mahdollisuudet konfliktin poliittiselle ratkaisemiselle YK:n turvallisuusneuvoston päätöslauselmien 242 ja 338 ja maata rauhan vastineeksi -periaatteen pohjalta. Neuvosto ei aio keskeyttää Israelin EuroVälimeri-assosiaatiosopimuksen soveltamista.
KIRJALLINEN KYSYMYS E-1136/02 esittäjä(t): Glenys Kinnock (PSE) ja Eluned Morgan (PSE) komissiolle. Kaupankäynti koirien ja kissojen turkiksilla.



Virallinen lehti nro 028 E , 06/02/2003 s. 0074 - 0074



KIRJALLINEN KYSYMYS E-1136/02 esittäjä(t): Glenys Kinnock (PSE) ja Eluned Morgan (PSE) komissiolle (22. huhtikuuta 2002) Aihe: Kaupankäynti koirien ja kissojen turkiksilla Miten komissio suhtautuu siihen, että Euroopan unioniin tuodaan koirien ja kissojen turkiksia? Miten komissio aikoo kieltää näiden tuotteiden tuonnin Euroopan unioniin? Pascal Lamyn komission puolesta antama vastaus (11. heinäkuuta 2002) Arvoisaa parlamentin jäsentä pyydetään katsomaan vastausta, jonka terveys- ja kuluttaja-asioista vastaava komission jäsen antoi komission puolesta Philip Whiteheadin esittämään kirjalliseen kysymykseen E-1203/02(1), joka käsitteli samaa aihetta. (1) EYVL C 301 E, 5.12.2002, s. 104.
KIRJALLINEN KYSYMYS P-0568/02 esittäjä(t): Joan Colom i Naval (PSE) komissiolle. Maitotuotteiden vientiin liittyvät petokset Andorrassa.



Virallinen lehti nro 309 E , 12/12/2002 s. 0027 - 0028



KIRJALLINEN KYSYMYS P-0568/02 esittäjä(t): Joan Colom i Naval (PSE) komissiolle (22. helmikuuta 2002) Aihe: Maitotuotteiden vientiin liittyvät petokset Andorrassa Viime vuoden lopulla Euroopan petostentorjuntavirasto (OLAF) suoritti yhteistyössä espanjalaisten viranomaisten kanssa tutkimuksen saadakseen selville, oliko tiettyjen maitotuotteiden viennissä kolmansiin maihin ja nimenomaan Andorraan tehty petoksia ja oliko yhteisön yrityksille maksettu korvauksia. Voisiko komissio kertoa, mikä on tutkimuksen tämänhetkinen tilanne ja ovatko espanjalaiset tai andorralaiset yritykset sekaantuneet oletettuun petokseen? Michaele Schreyerin komission puolesta antama vastaus (25. maaliskuuta 2002) Euroopan petostentorjuntavirasto (OLAF) sai maaliskuussa Belgian viranomaisilta tiedon ongelmista, jotka koskevat Andorrassa kaupan pidettyä voita, jota sinne vei vientitukea saava espanjalainen yhtiö. Myyty tuote oli itse asiassa margariinia, jota virheellisesti väitettiin voiksi. Espanjan viranomaiset ryhtyivät OLAFin pyynnöstä tutkimuksiin petoksen laajuuden selvittämiseksi ja syyllisten löytämiseksi. OLAFin saamien tietojen mukaan Espanjassa on käynnistetty oikeudellinen menettely ja yhdeksän henkilöä on pidätetty. Espanjan viranomaiset ovat myös käynnistäneet toimenpiteet yhteisön taloudellisten etujen suojaamiseksi.
KIRJALLINEN KYSYMYS E-2122/02 esittäjä(t): Ian Hudghton (Verts/ALE) komissiolle. Kalatalous — Haagin järjestelmä.



Virallinen lehti nro 028 E , 06/02/2003 s. 0188 - 0189



KIRJALLINEN KYSYMYS E-2122/02 esittäjä(t): Ian Hudghton (Verts/ALE) komissiolle (17. heinäkuuta 2002) Aihe: Kalatalous Haagin järjestelmä Perinteisten kalastusoikeuksien jakoon ja perinteisten kalastuksesta riippumattomien yhdyskuntien säilyttämiseen perustuvan suhteellisen vakauden periaatetta tukevaa Haagin järjestelmää on laajennettu tavalla, joka puolestaan pyrkii ratkaisemaan Irlannin ja Ison-Britannian pohjoisosien erityistarpeet? Voiko komissio vakuuttaa, että näiden erityistarpeiden tunnustaminen jatkuu ja että Haagin järjestelmää ei heikennetä parhaillaan tarkastelun kohteena olevan yhteisen kalastuspolitiikan uudistamisen yhteydessä? Franz Fischlerin komission puolesta antama vastaus (29. heinäkuuta 2002) Komissio ilmaisee selkeästi yhteisen kalastuspolitiikan uudistamista koskevan tiedonantonsa(1) 3.3 kohdassa, että se haluaa säilyttää suhteellisen vakauden ja tämän periaatteen mukaisesti ottaa huomioon Haagin suosituimmuussopimuksen, jolloin poistuu kaikki epävarmuus siitä, kuinka suhteellista vakautta on sovellettava. (1) KOM(2002) 181 lopullinen.
KIRJALLINEN KYSYMYS E-1071/02 esittäjä(t): Glenys Kinnock (PSE) komissiolle. Kalastussopimukset Tyynellämerellä.



Virallinen lehti nro 301 E , 05/12/2002 s. 0085 - 0086



KIRJALLINEN KYSYMYS E-1071/02 esittäjä(t): Glenys Kinnock (PSE) komissiolle (17. huhtikuuta 2002) Aihe: Kalastussopimukset Tyynellämerellä Voisiko komissio ilmoittaa, miten se aikoo varmistaa, että EU:n kehitystavoitteet ja parhaillaan neuvoteltava kalastussopimus Kiribatin kanssa vastaavat toisiaan? Miten komissio katsoo kalastussopimusten vähentävän köyhyyttä Tyynellämerellä? Franz Fischlerin komission puolesta antama vastaus (29. toukokuuta 2002) Mahdollisissa tulevissa yhteisön ja Kiribatin välisissä kalastussopimuksissa varmistetaan, että yhteisön alusten toiminta sopii yhteen Tyynenmeren alueella harjoitettavan kestävän tonnikalanpyynnin kanssa sekä kaikkien alueella sovellettavien teknisten kalastus- ja säilyttämismääräysten kanssa. Komissio ottaa Kiribatin kanssa käytävissä neuvotteluissa huomioon kehitysnäkökohdat ja pyrkii erityisesti vähentämään köyhyyttä ja tuomaan taloudellisia etuja maan taloudelle. Valtionkassaan maksettavan tavanomaisen korvauksen lisäksi voidaan ottaa huomioon yhteisön aluksille palkattavia Kiribatin kansalaisia koskevat sosiaaliset määräykset ja merimiesten koulutus. Lisäksi tärkeät jälleenlaivaukset Kiribatin satamissa olisi annettava yhteisön alusten tehtäväksi. Komissio aikoo myös kannustaa Kiribatia pyrkimään siihen, että sen maaohjelma ja Tyynenmeren alueohjelma täydentävät toisiaan ja tuottavat synergiaetuja. Kannustimina käytetään rahoitusta kalastukseen liittyviin ohjelmiin, jotka on syytä määritellä mahdollisessa tulevassa yhteisön ja Kiribatin välisessä kalastussopimuksessa. Lisäksi komissio tukee Kiribatia, jotta se laajentaisi täydentävyyttä ja synergiaetuja koskevia pyrkimyksiään ottamalla huomioon Euroopan investointipankin (EIP) ja yritysten kehittämiskeskuksen (CDE) kaltaisten laitosten ja elinten tarjoamat muut rahoitus- ja liiketoimintamahdollisuudet.
KIRJALLINEN KYSYMYS E-1953/02 esittäjä(t): Glyn Ford (PSE) komissiolle. Euroopan kansalaisutta koskeva tietämys.



Virallinen lehti nro 301 E , 05/12/2002 s. 0251 - 0251



KIRJALLINEN KYSYMYS E-1953/02 esittäjä(t): Glyn Ford (PSE) komissiolle (3. heinäkuuta 2002) Aihe: Euroopan kansalaisutta koskeva tietämys Onko komissio samaa mieltä siitä, että Euroopan kansalaisuutta koskevan vapaaehtoisen oppijakson kehittäminen EU:n koulujen opinto-ohjelmaan paitsi parantaisi kaikkien jäsenvaltioiden lasten saamaa opetusta, myös vahvistaisi ajatusta, jonka mukaan sodat eivät kuulu tulevaisuuden Eurooppaan? Viviane Redingin komission puolesta antama vastaus (2. elokuuta 2002) Komissio on samaa mieltä siitä, että lapsille pitäisi koulussa opettaa rauhan arvostamista ja ongelmienratkaisua, ja että siinä on avuksi tietoisuus Euroopan kansalaisuudesta sekä unionin perustajien historian ja vaikuttimien tuntemus. Euroopan yhteisön perustamissopimuksen 149 artiklassa kuitenkin vahvistetaan jäsenvaltioiden vastuu opetuksen sisällöstä ja koulutusjärjestelmän järjestämisestä. Kysymys kuuluu siis jäsenvaltioiden tai niiden toimivaltaisten viranomaisten päätösvaltaan.
KIRJALLINEN KYSYMYS E-1162/02 esittäjä(t): Mihail Papayannakis (GUE/NGL) komissiolle. Jättimäisen sikalan rakentaminen.



Virallinen lehti nro 301 E , 05/12/2002 s. 0095 - 0095



KIRJALLINEN KYSYMYS E-1162/02 esittäjä(t): Mihail Papayannakis (GUE/NGL) komissiolle (23. huhtikuuta 2002) Aihe: Jättimäisen sikalan rakentaminen Lehtitietojen sekä paikallisten tahojen ja ympäristöjärjestöjen syytösten mukaan Thessalian Trikalaan Megali Kalivian alueelle rakennetaan valtavaa sikalaa, joka aiheuttaa haittaa ympäristölle ja kansanterveydelle. Tarkemmin sanottuna 80 hehtaarin alueelle majoitetaan 8 500 emakkoa. Käytännössä tämä merkitsee, että alueelle sijoitetaan noin 100 000 eläintä. Kun otetaan huomioon, että näin suuren sikalan myötä eläintautiepidemioiden riski moninkertaistuu, jätehuolto on ongelmallinen ja Thessalian pohjavedet ovat vaarassa saastua ja että eri puolilla Eurooppaa poistetaan käytöstä jättimäisiä karjankasvatusyksiköitä, kysyn komissiolta seuraavaa: 1. Käytetäänkö kyseiseen investointiin yhteisön varoja suorasti tai epäsuorasti? 2. Miten komissio arvioi kyseisen sikalan ominaisuuksia? 3. Aikooko komissio pyytää Kreikan viranomaisilta lisätietoja, kun otetaan huomioon paikallisten tahojen epäilykset, ja ympäristövaikutusten arviointia kansanterveyden ja ympäristön suojelemiseksi tämän investoinnin vaikutuksilta? Franz Fischlerin komission puolesta antama vastaus (4. kesäkuuta 2002) Alustavien tietojen mukaan kyseiselle investoinnille ei ole myönnetty suoraa tai epäsuoraa tukea Euroopan maatalouden ohjaus- ja tukirahastosta (EMOTR), joka yhteisön ainoana maatalousalan rahastona päättää kaikista maataloustuotantoa siis myös sikatalousalaa koskevista tukitoimista. 2. ja 3. Jos hankkeelle haetaan yhteisrahoitusta, asiasta päättävien kansallisten ja/tai alueellisten viranomaisten on noudatettava EMOTR:n sääntelykehystä, eli viranomaisten on varmistettava markkinoiden tavanomainen toiminta estämällä ylituotantokapasiteetin syntyminen ja ottamalla huomioon ympäristörajoitteet. Tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettu neuvoston direktiivi 85/337/ETY(1) sekä vesien suojelemisesta maataloudesta peräisin olevien nitraattien aiheuttamalta pilaantumiselta 12 päivänä joulukuuta 1991 annettu neuvoston direktiivi 91/676/ETY(2) muodostavat kyseisten yritysten ympäristövaikutuksia koskevan lainsäädäntökehyksen. Näiden direktiivien säännökset on otettava huomioon sikaloiden perustamislupaa ja lannanhävityslupaa myönnettäessä. Komissio pyytää parlamentin jäseneltä lisätietoja Megala Kalyviaan suunnitellusta sikalahankkeesta. Näiden tietojen perusteella arvioidaan, onko Kreikka laiminlyönyt sille Euroopan maatalouden ohjaus- ja tukirahaston (EMOTR) sääntöjen ja ympäristölainsäädännön nojalla kuuluvat velvollisuutensa. (1) EYVL L 175, 5.7.1985, sellaisena kuin se on muutettuna 3. maaliskuuta 1997 annetulla neuvoston asetuksella 97/11/EY, EYVL L 73, 14.3.1997. (2) EYVL L 375, 31.12.1991.
KIRJALLINEN KYSYMYS E-1444/02 esittäjä(t): Emilia Müller (PPE-DE) komissiolle. Naudanlihan tuonti Argentiinasta.



Virallinen lehti nro 301 E , 05/12/2002 s. 0147 - 0148



KIRJALLINEN KYSYMYS E-1444/02 esittäjä(t): Emilia Müller (PPE-DE) komissiolle (23. toukokuuta 2002) Aihe: Naudanlihan tuonti Argentiinasta 1. Tietääkö komissio, että viime viikkojen aikana Euroopan, ja etenkin Saksan markkinoille, on jälleen tuotu enenevässä määrin argentiinalaista naudanlihaa? 2. Mihin tämä argentiinalaisen naudanlihan tuontirajoitusten höllentäminen perustuu? 3. Mihin toimiin komissio ryhtyy korvatakseen eurooppalaisille tuottajille sen, että naudanlihan tuontimäärien lisäännyttyä heidän edellytyksensä saattaa tuotteensa markkinoille ovat huonontuneet? 4. Eikö pitkän aikavälin tavoitteena pitäisi olla, että elintarvikkeiden kysyntä Euroopan markkinoilla katettaisiin Euroopan unionin jäsenvaltioissa tuotetuilla tuotteilla (parempi jäljitettävyys ja laatu sekä elintarvikkeiden turvallisuus, paremmat valvontamekanismit ja lyhyemmät kuljetukset)? Franz Fischlerin komission puolesta antama vastaus (28. kesäkuuta 2002) 1. ja 2. Naudan-, lampaan- ja vuohenlihan tuonti kiellettiin heti suu- ja sorkkatautitapausten ilmettyä eläinten terveyttä ja eläinlääkäritodistuksia tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Argentiinan eläinten terveystilanteen huomioon ottamiseksi(1) 4. huhtikuuta 2001 tehdyllä komission päätöksellä koko Argentiinan alueelta 14. maaliskuuta 2001 alkaen. Elintarvike- ja eläinlääkintätoimiston tarkastuksen ja Argentiinan eläinlääkintäviranomaisten antamien takeiden jälkeen ihmisravinnoksi tarkoitetun tuoreen ja luuttoman lihan (sisäelimiä lukuunottamatta) tuonti tietyiltä Argentiinan alueilta sallittiin päätöksen 93/402/ETY(2) muuttamisesta 22. tammikuuta 2002 tehdyllä komission päätöksellä. Maahantuonti sallittiin vain alueilta, joilla suu- ja sorkkatautia ei ollut esiintynyt ja jotka täyttivät suu- ja sorkkataudista vapaaksi todetun alueen kriteerit (rokotuksineen). Päätös hyväksyttiin pysyvässä eläinlääkintäkomiteassa 16. tammikuuta 2002 ja se tuli voimaan 1. helmikuuta 2002. Maailman kauppajärjestön (WTO) kiintiön mukaisesti Argentiina voi tuoda yhteisöön vuosittain 1. heinäkuuta ja 30. kesäkuuta välisenä aikana 28 000 tonnia korkealaatuista naudanlihaa. Vuoden 2001 suu- ja sorkkatautiepidemian vuoksi Argentiina saattoi aloittaa tuonnin vuosien 2001/2002 kiintiössä vasta helmikuun 2002 alussa, kun suu- ja sorkkatautia koskeva kielto poistettiin. Näin ollen kevään 2002 aikana Argentiinasta tuotiin naudanlihaa paljon enemmän kuin saman ajanjakson aikana aikaisempina vuosina. 3. Komissiolle ilmoitetuista nykyisistä tuottajahinnoista ei käy ilmi erityistä huononemista. 4. Markkinoiden hallinnassa yhteisön on noudatettava monenvälisten kauppasopimusten mukaisia velvollisuuksiaan, kuten korkealaatuisen naudanlihan tuonnille myönnettävää etuuskohtelua. (1) EYVL L 95, 5.4.2001. (2) EYVL L 20, 23.1.2002.
KIRJALLINEN KYSYMYS E-1825/02 esittäjä(t): Ian Hudghton (Verts/ALE) komissiolle. Biolääketieteellinen tutkimus.



Virallinen lehti nro 301 E , 05/12/2002 s. 0236 - 0236



KIRJALLINEN KYSYMYS E-1825/02 esittäjä(t): Ian Hudghton (Verts/ALE) komissiolle (27. kesäkuuta 2002) Aihe: Biolääketieteellinen tutkimus Komissio on ilmoittanut, että muiden kädellisten kuin ihmisten käyttäminen tutkimuksissa on herkkä aihe ja että se on tietoinen yleisestä huolestuneisuudesta näiden eläinten käyttämisestä laboratoriokokeissa, etenkin Alankomaissa sijaitsevassa Rijswijkin biolääketieteellisessä kädellisten tutkimuskeskuksessa (Biomedical Primate Research Centre, BPRC). Alankomaiden hallituksen opetus-, kulttuuri- ja tiedeministeri on myöntänyt, että enää ei ole mitään syytä suorittaa kokeita simpansseille Alankomaissa ja että hallitus aikoo lopettaa näiden kokeiden tekemisen. Onko komissio samaa mieltä siitä, että edellä mainittujen seikkojen ja komission tämänhetkisen muiden kädellisten kuin ihmisten käyttämisestä tutkimuksissa koskevan direktiivin 86/609/ETY(1) uudelleentarkastelun nojalla, biolääketieteellisen kädellisten tutkimuskeskuksen päätöstä tartuttaa myöhemmin kuluvana vuonna Rijswijkin keskuksessa hepatiitti C -virus kuuteen simpanssiin ei pitäisi panna toimeen ennen kuin direktiiviä on tarkasteltu uudelleen? (1) EYVL L 358, 18.12.1986, s. 1. Philippe Busquinin komission puolesta antama vastaus (25. heinäkuuta 2002) 24. marraskuuta 1986 annetun neuvoston direktiivin 86/609/ETY 6 artiklassa säädetään seuraavaa: Jäsenvaltioiden on nimettävä viranomainen tai viranomaiset, joka vastaa tai jotka vastaavat siitä, että tämän direktiivin säännökset pannaan täytäntöön asianmukaisesti. Direktiivin 12 artiklassa säädetään, että milloin eläintä aiotaan käyttää kokeeseen, joka aiheuttaa tai saattaa aiheuttaa sille voimakasta ja todennäköisesti jatkuvaa kipua, kokeesta on annettava ilmoitus ja perustelu viranomaiselle tai siihen on saatava kyseisen viranomaisen nimenomainen lupa. Näin ollen päätös luvan antamisesta hepatiitti C -tutkimuksen tekemiseen kädellisillä eläimillä Rijswijkin keskuksessa kuuluu Alankomaiden toimivaltaisten viranomaisten toimivaltaan. Komissiolle toimitettujen tietojen mukaan Alankomaiden viranomaiset keskustelevat edelleen päätöksestä jatkaa BPRC-tutkimuskeskuksessa (Biomedical Primate Research Centre) hepatiitti C -rokotteen kehittämiseen tähtääviä tutkimuksia, joissa infektoitaisiin hepatiitti C -viruksella kuusi simpanssia.
KIRJALLINEN KYSYMYS E-2173/02 esittäjä(t): Michl Ebner (PPE-DE) komissiolle. Eurooppalainen vammaiskortti.



Virallinen lehti nro 277 E , 14/11/2002 s. 0257 - 0258



KIRJALLINEN KYSYMYS E-2173/02 esittäjä(t): Michl Ebner (PPE-DE) komissiolle (18. heinäkuuta 2002) Aihe: Eurooppalainen vammaiskortti Euroopassa on voimassa erilaisia määräyksiä sellaisten korttien myöntämisestä, jotka oikeuttavat vammaiset henkilöt saamaan erilaisia helpotuksia ja etuuksia (esim. vammaisille tarkoitetut parkkipaikat, alennetut sisäänpääsymaksut museoihin ja tilaisuuksiin). Italiassa tällaista yleisesti käytössä olevaa vammaiskorttia ei vielä ole. Tämä johtaa siihen, että vammaiset EU:n kansalaiset eivät usein ulkomailla Euroopassa voi käyttää kyseisiä helpotuksia ja etuuksia. Onko Euroopassa käytössä vammaiskorttia, jonka kaikki jäsenvaltiot tunnustavat ja joka oikeuttaa saamaan kaikki edellä mainitut helpotukset ja etuudet? Jos on: Mikä sen oikeusperusta on? Keneltä korttia haetaan ja mitä asiakirjoja tai todistuksia tällöin on esitettävä? Jos ei: Eikö olisi järkevää ottaa Euroopan unionissa käyttöön kansainvälinen eurooppalainen vammaiskortti? Anna Diamantopouloun komission puolesta antama vastaus (21. elokuuta 2002) Vammaisuuden määrittelystä ja näin ollen oikeudesta saada vammaiskortti päätetään toissijaisuusperiaatteen mukaisesti jäsenvaltioissa. Jäsenvaltiot säätävät vammaiskortin myöntämisedellytyksistä, eikä näitä kortteja ole tunnustettu keskinäisesti siten, että kortin haltija voisi muissakin kuin kortin myöntäneessä jäsenvaltiossa käyttää hyväkseen kortin mukanaan tuomia erilaisia etuuksia. Yhteisön lainsäädännön mukaan oikeus saada sosiaaliavustuksia muissa jäsenvaltioissa riippuu asianosaisen henkilökohtaisesta tilanteesta. Komissio tarvitsee enemmän tietoja kulloisestakin tapauksesta voidakseen tarkistaa, merkitseekö esim. saksalaisen vammaiskortin haltijalle kuuluvien etuuksien epääminen italialaisen vammaiskortin haltijalta yhteisön lainsäädännön rikkomista. EY:n perustamissopimuksen 12 artiklassa (entisessä 6 artiklassa) kielletään yleisesti ottaen kaikki kansalaisuuteen perustuva syrjintä EY:n perustamissopimuksen soveltamisalalla. Vammaisille kuuluvat perusedut, kuten vammaisille tarkoitetut pysäköintipaikat ja pyörätuolinkäyttömahdollisuudet lentokentillä, kuuluvat siten kaikille yhteisön vammaisille kansalaisille heidän kansalaisuudestaan riippumatta. Edellä mainittujen perusetujen epäämistä toiseen jäsenvaltioon matkustavalta yhteisön kansalaiselta palvelujen vastaanottajana voidaan pitää EY:n perustamissopimuksen 12 artiklassa yhdessä 49 artiklan (entisen 59 artiklan) kanssa tarkoitettuna kansalaisuuteen perustuvana syrjintänä.
KIRJALLINEN KYSYMYS E-1289/02 esittäjä(t): Laura González Álvarez (GUE/NGL) komissiolle. Los Realejosin ja Icod de los Vinosin välinen moottoritiehanke (Teneriffa, Espanja).



Virallinen lehti nro 301 E , 05/12/2002 s. 0115 - 0116



KIRJALLINEN KYSYMYS E-1289/02 esittäjä(t): Laura González Álvarez (GUE/NGL) komissiolle (7. toukokuuta 2002) Aihe: Los Realejosin ja Icod de los Vinosin välinen moottoritiehanke (Teneriffa, Espanja) Kanariansaarten hallitus julkaisi viime vuoden lopulla virallisessa lehdessä (BOC) erityisen aluesuunnitelman ja selvityksen Pohjois-Teneriffan liikenneväylästä tieosuudella Los RealejosIcod de los Vinos. Tämän 10,8 kilometriä pitkän moottoritien rakentamiseen kuuluu 2,9 kilometriä tunneleita, 2,9 kilometriä maasiltoja ja neljä liittymää, joiden pinta-ala on lähes 300 000 neliömetriä. Hanke merkitsee erittäin vakavaa ekologista ja ympäristöllistä uhkaa eräälle harvoista Teneriffalla jäljellä olevista luonnonvaraisista alueista. Hankkeen vaikutukset ulottuisivat Rambla de Castron, los Campechesin, Tigaigan ja Ruizin suojelualueille, jotka on luokiteltu yhteisön tärkeinä pitämiksi alueiksi Euroopan laajuisessa Natura 2000 -ohjelmassa ja jotka on myös tunnustettu tieteellisesti tärkeiksi alueiksi. Tämän lisäksi tuhottaisiin yli 135 800 neliömetriä suojeltuja maita ja metsiä. On siis kyse hankkeesta, jonka vaikutukset ovat hyvin kielteisiä ja joka lyhentäisi matkaa Santa Cruz de Tenerifeen vain 15 minuutilla nykyiseen verrattuna. Voiko komissio ilmoittaa, rahoitetaanko tätä hanketta EU:n varoilla? Mihin toimiin komissio voi ryhtyä taatakseen ympäristövaikutusten arviointia koskevan direktiivin 85/337/ETY(1) ja luontotyyppien sekä luonnonvaraisen eläimistön ja kasviston suojelua koskevan direktiivin 92/43/ETY(2) noudattamisen? (1) EYVL L 175, 5.7.1985, s. 40. (2) EYVL L 206, 22.7.1992, s. 7. Margot Wallströmin komission puolesta antama vastaus (17. kesäkuuta 2002) Tiettyjen julkisten ja yksityisten hankkeiden ympäristövaikutusten arvioinnista 27. päivänä kesäkuuta 1985 annetun neuvoston direktiivin 85/337/ETY(1) ja luontotyyppien sekä luonnonvaraisen eläimistön ja kasviston suojelusta 21. päivänä toukokuuta 1992 annetun direktiivin 92/43/ETY(2) osalta on mainittava, että niitä voitaisiin tosiaankin soveltaa tässä tapauksessa. Tämän vuoksi komissio ottaa yhteyttä Espanjan viranomaisiin mahdollisimman nopeasti yhteisön lain asianmukaisen soveltamisen takaamiseksi. Toissijaisuusperiaatteen ja rakennerahastoja koskevista yleisistä säännöksistä 21. päivänä kesäkuuta 1999 annetun neuvoston asetuksen (EY) N:o 1260/1999(3) mukaan jäsenvaltiot ovat vastuussa sekä hankkeiden valinnasta että niiden täytäntöönpanosta. Komissio on ottanut yhteyttä Espanjan viranomaisiin saadakseen tietoja tämän hankkeen mahdollisesta yhteisrahoituksesta, ja kun se on saanut nämä tiedot, se ilmoittaa niistä välittömästi parlamentin jäsenelle. (1) EYVL L 175, 5.7.1985. (2) EYVL L 206, 22.7.1992. (3) EYVL L 161, 26.6.1999.